„Trebuie să existe o lege!”. Proiectul care ar putea interzice mesajele pro-comuniste în România
Săptămâna trecută, Institutul de Investigare a Crimelor Comunismului și Memoria Exilului Românesc (IICCMER) a făcut un denunț la Parchetul de pe lângă Judecătoria din Baia Mare, după ce a constatat că un magazin din România comercializează produse prin care elogiază perioada comunistă, respectiv imaginea lui Nicolae Ceaușescu. Florin Daniel Șandru, președintele executiv al Institutului, crede că este nevoie de măsuri legislative mai stricte, în acest sens.